CELEX: 62007TN0469
Language: da
Date: 2007-12-21 00:00:00
Title: Sag T-469/07: Sag anlagt den 21. december 2007 — Philips Lighting Poland og Philips Lighting mod Rådet

23.2.2008   
            
            
               DA
            
            
               Den Europæiske Unions Tidende
            
            
               C 51/53
            
         Sag anlagt den 21. december 2007 — Philips Lighting Poland og Philips Lighting mod Rådet
   (Sag T-469/07)
   (2008/C 51/97)
   Processprog: engelsk
   Parter
   
      Sagsøgere: Philips Lighting Poland SA (Pila, Polen) og Philips Lighting BV (Eindhoven, Nederlandene) (ved lawyer M.L. Catrain González, og barrister E. Wright)
   
      Sagsøgt: Rådet for Den Europæiske Union
   Sagsøgernes påstande
   
               —
            
            
               Den anfægtede forordning annulleres i det hele, eller for så vidt som den vedrører sagsøgerne.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgerne, som er producenter af lysstofrør med indbygget drosselspole (CFL-i) i Fællesskabet, har nedlagt påstand om annullation af Rådets forordning (EF) nr. 1205/2007 af 15. oktober 2007 om indførelse af antidumpingtold på importen af kompaktlysstofrør med indbygget elektronisk drosselspole (CFL-i) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Rådets forordning (EF) nr. 384/96 og om udvidelse til at omfatte importen af den samme vare afsendt fra Den Socialistiske Republik Vietnam, Den Islamiske Republik Pakistan og Republikken Filippinerne (1).
   Til støtte for søgsmålet gør sagsøgere gældende, at Rådet tilsidesatte grundforordningens (2) artikel 3, stk. 1, artikel 9, stk. 4, og artikel 11, stk. 2, da det fastsatte antidumpingtold, uden at det var blevet godtgjort, at foranstaltningernes bortfald sandsynligvis ville medføre fortsat dumping og skade for EF-erhvervsgrenen.
   Sagsøgerne gør endvidere gældende, at Rådet foretog urigtig retsanvendelse, da det støttede sig på grundforordningens artikel 9, stk. 1, i en situation, der ikke er omfattet af nævnte artikel, eftersom den klage, der havde ført til undersøgelsen, ikke var blevet trukket tilbage.
   Sagsøgerne gør endelig gældende, at der er sket tilsidesættelse af artikel 253 EF, for så vidt som den anfægtede forordning er utilstrækkeligt begrundet med hensyn til graden af støtte fra producenter i Fællesskabet og konklusionen vedrørende fællesskabsinteresse.
   
      (1)  EUT L 272, s. 1.
   
      (2)  Rådets forordning (EF) nr. 384/96 af 22.12.1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT 1996 L 56, s. 1).